
Европейският парламент,
–	като взе предвид предложението на Комисията до Парламента и до Съвета (COM(2026)0004 – C10‑0062/2026),
–	като взе предвид Регламент (EС) 2021/691 на Европейския парламент и на Съвета от 28 април 2021 г. относно Европейския фонд за приспособяване към глобализацията за съкратени работници (ЕФПГ) и за отмяна на Регламент (ЕС) № 1309/2013[footnoteRef:1] („Регламента за ЕФПГ“),  [1:  	OВ L 153, 3.5.2021 г., стр. 48, ELI: http://data.europa.eu/eli/reg/2021/691/oj.] 

–	като взе предвид Регламент (EC, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021 – 2027 („Регламента за МФР“)[footnoteRef:2], изменен с Регламент (EC, Евратом) 2024/765[footnoteRef:3], и по-специално член 8 от него,  [2:  	ОВ L 433 I, 22.12.2020 г., стр. 11, ELI: http://data.europa.eu/eli/reg/2020/2093/oj.]  [3:  	Регламент (ЕС, Евратом) 2024/765 на Съвета от 29 февруари 2024 г. за изменение на Регламент (EC, Евратом) 2020/2093 за определяне на многогодишната финансова рамка за годините 2021 – 2027 (ОВ L, 2024/765, 29.2.2024 г., ELI: http://data.europa.eu/eli/reg/2024/765/oj).] 

–	като взе предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси[footnoteRef:4], и по-специално точка 9 от него, [4:  	ОВ L 433 I, 22.12.2020 г., стр. 28, ELI: http://data.europa.eu/eli/agree_interinstit/2020/1222/oj.] 

–	като взе предвид Европейския стълб на социалните права,
–	като взе предвид писмото на комисията по заетост и социални въпроси,
–	като взе предвид доклада на комисията по бюджети (A10-0084/2026),
А.	като има предвид, че Съюзът създаде законодателни и бюджетни инструменти, за да осигури допълнителна подкрепа за работници, които са засегнати от последиците от големи структурни събития и промени в моделите на световната търговия, и за да ги подпомогне при повторното им интегриране на пазара на труда; като има предвид, че тази помощ се предоставя чрез финансова подкрепа за работниците;
Б.	като има предвид, че подкрепата следва да бъде насочена към бързото реинтегриране на работниците и да гарантира, че обучението, преквалификацията и професионалното обучение подготвят по-добре работниците с умения, съобразени с нуждите на пазара на труда;
В.	като има предвид, че Белгия подаде заявление EGF/2025/008 BE/Liberty за финансово участие от страна на ЕФПГ вследствие на 507 съкращения[footnoteRef:5] в предприятието Liberty Galaţi Belgian Branch (Liberty) в икономическия сектор от разделение 24 по NACE Rev. 2 („Производство на основни метали“) в провинция Лиеж (BE33), Валония, в рамките на референтен период от 24 април 2025 г. до 24 август 2025 г.; [5:  	По смисъла на член 3 от Регламента за ЕФПГ.] 

Г.	като има предвид, че заявлението се основава на критериите за намеса по член 4, параграф 2, буква а) от Регламента за ЕФПГ, съгласно който следва да е налице прекратяване на дейността на най-малко 200 съкратени работници или самостоятелно заети лица за референтен период от четири месеца в дадено предприятие в държава членка;
Д.	като има предвид, че на 22 април 2025 г. Търговският съд на Лиеж обяви Liberty в несъстоятелност; като има предвид, че от 2022 г. насам случаите на несъстоятелност в Белгия се увеличават;
Е.	като има предвид, че Région Wallone и Le Forem предоставят националното предварително финансиране и съфинансиране за мерките;
Ж.	като има предвид, че са изпълнени изискванията относно колективните съкращения, определени в законодателството на Съюза и в националното законодателство;
З.	като има предвид, че финансовото участие от ЕФПГ следва да бъде насочено главно към активни мерки на политиката на пазара на труда и персонализирани услуги, целящи бързото реинтегриране на бенефициерите на пазара на труда, като им се предлага обучение за придобиване на умения, така че да се улесни достъпът им до пазара на труда;
И.	като има предвид, че ЕФПГ не надхвърля максимален годишен размер от 30 милиона евро (по цени от 2018 г.)[footnoteRef:6]; [6:  	Член 8 от Регламента за МФР.] 

1.	изразява съгласие с Комисията, че условията по Регламента за ЕФПГ, и по-специално по член 4, параграф 2, буква а) от него, са изпълнени и че Белгия има право на финансово подпомагане в размер на 2 033 869 EUR съгласно посочения регламент, което съставлява 85% от общите разходи в размер на 2 392 788 EUR, като те включват разходи за персонализирани услуги в размер на 2 358 922 EUR и разходи за дейности по подготовка, управление, информация и публичност, контрол и докладване в размер на 33 866 EUR;
2.	отбелязва, че белгийските органи подадоха заявлението на 13 ноември 2025 г. и че след получаването на допълнителна информация от Белгия Комисията приключи оценката си и уведоми Парламента за това на 2 март 2026 г.; подчертава, че е необходимо да се съкрати времето между подаването на заявление по ЕФПГ и вземането на решение за финансиране, при зачитане на бюджетните права на Парламента; 
3.	отбелязва, че заявлението се отнася до целева група от 507 бенефициери, съкратени от предприятието Liberty;
4.	отбелязва, че предприятието Liberty е изпитвало финансови затруднения в продължение на години преди обявяването в несъстоятелност поради неблагоприятните условия на пазара на стомана, свързаните с COVID-19 смущения във веригата на доставки и високите цени на енергията след агресивната война на Русия срещу Украйна, съчетани със зависимостта на Съюза от вносни изкопаеми горива и недостатъчното внедряване на по-евтини енергийни източници; отбелязва, че линиите за галванизиране на Liberty Steel Liège не се използват от декември 2021 г. насам, главно поради липсата на суровини, което доведе до операция по преструктуриране, вследствие на която през 2023 г. беше извършено законното прехвърляне на предприятието към Liberty Galaţi; изразява съжаление, че производствената дейност не е възобновена въпреки придобиването и това е довело до обявяването в несъстоятелност;
5.	отбелязва, че затрудненията, които е изпитвало предприятието Liberty Steel, са свързани и със специфични за него фактори след като GFG Alliance го придобива от ArcelorMittal; подчертава сериозните опасения относно финансовата устойчивост на бизнес модела и неизпълнението на инвестиционните ангажименти, което допринесе за влошаването на икономическото състояние на завода и произтичащите от това съкращения;
[bookmark: _Hlk225497832]6.	отбелязва, че регион Валония премина през процес на деиндустриализация и икономическа трансформация[footnoteRef:7]; отбелязва, че обявяването на Liberty в несъстоятелност представлява голямо социално сътресение за Валония – регион, чийто пазар на труда вече е отслабен от други преструктурирания; подчертава, че стоманодобивният сектор продължава да бъде важен икономически сектор за Белгия, като съотношението на работните места в стоманодобивната промишленост на глава от населението остава високо; призовава белгийските органи да предоставят специфична подкрепа, съобразена с тези профили, за да помогнат на работниците да доразвият необходимите умения за намиране на нови качествени работни места, като същевременно се предприемат мерки за намаляване на случаите на несъстоятелност и за преодоляване на социалните различия, водещи до изключване на работната сила; подчертава, че Съюзът поддържа благоприятна за бизнеса среда, която стимулира икономическия растеж, насърчава иновациите, подкрепя технологичното развитие, укрепва конкурентоспособността, намалява ненужната регулаторна тежест и опростява бюрократичните процедури, и подчертава необходимостта от политики, които насърчават промишлената конкурентоспособност, териториалното, икономическото и социалното сближаване и регионалното развитие; подчертава значението на един конкурентоспособен и устойчив европейски стоманодобивен сектор като основа за силна и висококачествена промишленост и основен стълб на стратегическата автономност на Съюза; [7:  	Национална банка на Белгия. Икономически преглед за 2024 г.] 

7.	припомня, че едно от всеки четири регистрирани търсещи работа лица във Валония e на възраст над 50 години и среща по-големи пречки при завръщането си на пазара на труда; отбелязва, че въпреки високата им специализация преходът от едно работно място към друго на работниците на Liberty е затруднен от напредналата им възраст (52% от работниците са на възраст 55 години или повече); отбелязва, че 69% от съкратените работници са с ниско равнище на образование;
[bookmark: _Hlk226546977]8.	припомня, че със съгласието на синдикалните организации и регионалните органи персонализираните услуги, които ще бъдат предоставени на работниците, се състоят от следните мерки: пренасочване и професионално ориентиране; обучение, преквалификация и професионално обучение, включително умения в областта на информационните технологии; подкрепа за създаване на предприятия; помощ за започване на стопанска дейност; стимули и други помощи; подчертава значението на увеличаването на инвестициите в иновации, умения и модернизиране на промишлеността, за да се укрепи конкурентоспособността на европейската промишленост и да се гарантира, че работниците са подготвени за променящите се нужди на пазара на труда;
9.	подчертава, че е важно да се насърчават висококачествени, ориентирани към бъдещето работни места, които укрепват конкурентоспособността, насърчават цифровата трансформация и отговарят на изискванията на пазара на труда, за да се гарантира дългосрочна икономическа и социална устойчивост; счита следователно, че мобилизирането на ЕФПГ трябва да бъде включено в рамките на по-всеобхватни ответни мерки на политиката на всички политически равнища, за да се гарантира, че засегнатите работници ще намерят подходящи възможности за работа в съответствие с техните квалификации и умения; подчертава, че ЕФПГ е инструмент за солидарност и справедлив преход и че основната задача на Съюза трябва да бъде на първо място да предотвратява подобни закривания;
10.	подчертава значението на укрепването на конкурентоспособността на промишлеността на Съюза и насърчаването на инвестициите в стратегически промишлени сектори, за да се предотвратят по-нататъшна деиндустриализация и съкращения и да се подкрепи създаването на работни места; подчертава необходимостта от преход към енергия от възобновяеми източници, наред с други мерки за гарантиране на достъпни цени на енергията;
11.	подчертава, че белгийските органи следва да гарантират видимостта на финансирането от Съюза и да изтъкват неговата добавена стойност, като предоставят ефективна и целенасочена информация на бенефициерите, регионалните и местните органи на власт, социалните партньори и широката общественост;
12.	призовава за задълбочени окончателни оценки заедно със социалните партньори на приложените мерки, включително ясна и прозрачна информация за това как са били използвани средствата, за реинтеграцията на работниците на пазара на труда, както и дали целите на ЕФПГ са били постигнати; подчертава в този контекст значението на редовния мониторинг на финансираните от ЕФПГ мерки, за да се оцени тяхната ефективност;
13.	отбелязва, че Белгия е започнала да предоставя персонализирани услуги на бенефициерите от целевата група на 1 юни 2025 г. и че следователно периодът на допустимост за предоставяне на финансиране от ЕФПГ ще бъде от тази дата до 24 месеца след датата на влизане в сила на решението за финансиране;
14.	отбелязва, че Белгия е започнала да извършва административни разходи по прилагането на ЕФПГ на 22 април 2025 г. и че следователно тези разходи ще бъдат допустими за финансиране от ЕФПГ от тази дата до 31 месеца след датата на влизане в сила на решението за финансиране;
15.	отбелязва, че белгийските органи са представили гаранции, че принципите на равно третиране и недискриминация ще се спазват при достъпа до предложените действия и тяхното изпълнение, както и че няма да бъде допуснато дублиране на финансирането;
16.	заявява отново, че помощта от ЕФПГ не трябва да замества действията, които са задължение на публичните органи или на предприятията по силата на националното законодателство или на колективни трудови договори; припомня, че ЕФПГ е ограничен, целенасочен и допълващ механизъм и не може да замени структурните икономически политики, които попадат предимно в сферата на компетентност на държавите членки;
17.	одобрява приложеното към настоящата резолюция решение;
18.	възлага на своя председател да подпише настоящото решение заедно с председателя на Съвета и да осигури публикуването му в Официален вестник на Европейския съюз;
19.	възлага на своя председател да предаде настоящата резолюция, включително и приложението към нея, съответно на Съвета и на Комисията.

